Keskustelu:Lohikäärmeen hetki

message: Olisiko tämä riittävän hyvä ollakseen  hyvä artikkeli? --Miihkali (K • M) 21. elokuuta 2023 kello 22.10 (EEST)
replies: text: Sana 'sanaa' ilmeisesti pudonnut vauhdissa: "70 000 – 75 000 pitkän". --PtG (keskustelu) 22. elokuuta 2023 kello 09.38 (EEST)
replies: text: :Korjattu. Miihkali (K • M) 22. elokuuta 2023 kello 09.44 (EEST)
Kappaletta joka alkaa "Juhani Hinkkanen" voi pitää käytäntötekijänoikeusrikkomuksena, sillä siihen on laiskasti vain kopioitu kriitikoiden tekstiä, kun Wikipedian ohjeiden (käytäntöjen) mukaan on kirjoitettava omin sanoin ja esitettyä vain tuetaan sitaatein. --Abc10 (keskustelu) 22. elokuuta 2023 kello 10.04 (EEST) EDIT: paranneltu. --22. elokuuta 2023 kello 14.31 (EEST)

text: Kyseisessä kappaleessa oli kaksi sitaattia: Hinkkaselta 4 virkettä ja Salmelta 2 virkettä. Muutaman virkkeen mittainen sitaatti, joka on selkeästi merkitty suoraksi lainaukseksi ja jossa on mukana lähdeviitteet, ei ole tekijänoikeusrikkomus, eivätkä Wikipedian käytännöt vaikuta siihen, mikä on Suomessa laillista tai laitonta. Wikipedia-artikkeleissa on paljon tuota pitempiäkin sitaatteja tekijänoikeudella suojatusta tekstistä. Joskus ne ovat tarkoituksenmukaisia ja joskus eivät, mutta olet oikeassa siinä, että tämän artikkelin aiemmassa versiossa oli huolimattomuusvirheitä. Pitkän sitaatin ongelma on, että lukija hyvin herkästi hyppää sen yli. Thitä kiitän muokkauksesta, joka selvästi paransi artikkelia ja toi siihen uutta asiasisältöä. Miihkali (K • M) 22. elokuuta 2023 kello 12.08 (EEST)
replies: text: :Pahoittelen että käytin väärää termiä, kun on monta muuta asiaa meneillään. Hienoa että Thi sai ansaitsemansa kiitokset. Kissa kiitoksella elää, joten en kärtä kiitosta siitä että paljastin päivänselvän ongelman. Ylipäätänsä suhtautuminen on ollut niin nuivaa, etten kommentoi, ellei ole välttämätöntä. --Abc10 (keskustelu) 22. elokuuta 2023 kello 14.28 (EEST)

text: Käy vähintään lupaavaksi. Lyhensin sitaatteja hieman alkuperäistä suunnitelmaa enemmän Abc10:n antaman vinkin vuoksi. En vastusta hyväksi valitsemista, mutta tästä artikkelista puuttuu maininta en-wikissä selostetuista sarjakuvaversioista. --Thi (keskustelu) 22. elokuuta 2023 kello 16.56 (EEST)
replies: text: :Sarjakuvasovituksista voisi tosiaan lisätä tiedon artikkeliin. Katkelmia niistä on suomennettukin mutta tietääkseni yhtäkään ei kokonaisuudessaan. Joutessani voisin myös lisätä lyhyen katsauksen Weird Talesin lukijapalstalla annettuun palautteeseen: jatkosarjan 1. ja 5. osat valittiin lukijaäänestyksessä joulukuun 1935 ja huhtikuun 1936 numerojen parhaiksi tarinoiksi, ja lisäksi 2. osa pääsi lähelle kärkeä mutta ei voittanut. Ja annettakoon myös Abc10:lle kunnia, joka hänelle kuuluu: ihan oikeassa hän oli siinä, että sitaatit olivat kohtuuttoman pitkiä. Miihkali (K • M) 22. elokuuta 2023 kello 17.12 (EEST)
replies: text: ::Luetko tahallasi väärin? (huomaa kysymysmerkki) Ongelman ydin ei ollut pituus vaan se, että wikikirjoittajan osuus oli johtolauseet, muut sitaatteja. En jaksa enempää vääntää rautalangasta. Kannattaa lukea ohjeet, jos ei ole aiemmin tullut luetuksi. --Abc10 (keskustelu) 22. elokuuta 2023 kello 17.31 (EEST)
replies: text: :::Täh? Ensin haukut minua laiskaksi ja vihjaat minun syyllistyneen rikokseen. Sitten ihmettelet, miksi palautteeseesi suhtaudutaan niin nuivasti. Kun totean esittämäsi parannusehdotuksen olleen perusteltu ja esitän tästä kiitoksen, vastaat siihen äkseeraamalla ja uusilla vihjauksilla. En usko, että tätä dialogia kannattaa jatkaa. On ilmiselvää, että haluat loukata minua, eikä kysymysmerkki muuta asiaa. Miihkali (K • M) 22. elokuuta 2023 kello 17.52 (EEST)

text: ::Lisäsin artikkeliin lyhyen yhteenvedon Weird Talesin lukijoiden esittämistä mielipiteistä. Miihkali (K • M) 25. elokuuta 2023 kello 22.11 (EEST)
replies: text: :::Vielä pitäisi lisätä lähteen kera tieto ensimmäisestä kirjalaitoksesta, joka ilmestyi 1950 nimellä Conan the Conqueror. Miihkali (K • M) 25. elokuuta 2023 kello 22.12 (EEST)

text: Kannatan hyväksi. Osa tekstissä mainituista teoksista on kirjoitettu kursiivilla ja osa ”lainausmerkeissä”. Onko tuossa jokin logiikka mitä en ymmärrä? --Ealdwulf (Talk) 24. elokuuta 2023 kello 22.28 (EEST)
replies: text: :Wikipediassa on ollut tapana, että laajojen teosten (musiikkialbumi, romaani) nimet kursivoidaan ja vähäisempien teosten (musiikkikappale, novelli) nimissä käytetään lainausmerkkejä. Itse en rehellisyyden nimissä pidä tästä käytännöstä. Englanninkielisessä kirjallisuudessa sitä näkee, mutta en ole tietoinen yhdestäkään suomenkielisestä tyylioppaasta, joka sitä suosittelisi, eikä tietääkseni yksikään merkittävä suomenkielinen taidealan kustantaja tai aikakauslehti noudata tätä käytäntöä. Etsimällä jos etsii, niin silloin varmasti löytyy esimerkkejä – monessa tapauksessa jäljet johtavat sylttytehtaalle eli käytäntö lienee omaksuttu Wikipediasta. Minun makuuni käytäntö on anglistinen ja perustuu mielivaltaiseen rajanvetoon, sillä novellin, pienoisromaanin ja romaanin ero on veteen piirretty viiva. Wikipediassa lisäksi käytetään "tuumamerkkien" sijasta ”lainausmerkkejä”, joiden kirjoittaminen on huomattavasti työläämpää ja käytännössä vaatii leikkaa-liimaa-toimintoa, Alt + numerosarja -koodia tai Wikipedian muokkausikkunassa olevan painikkeen klikkaamista. Käytännöstä soisi luovuttavan, vaikka sillä onkin harvakseltaan myös ansiosta – esimerkiksi silloin, kun halutaan erotella musiikkialbumin ja kappaleen nimi (Black Sabbathin ensimmäinen kappale on ”Black Sabbath”). Miihkali (K • M) 24. elokuuta 2023 kello 22.43 (EEST)
replies: text: ::Kuulostaa vaikealta. Enää ei hävetä, etten ymmärtänyt. Eli omalla tavallaan kaikki kunnossa ja vahvistan, että kannatan hyväksi. --Ealdwulf (Talk) 25. elokuuta 2023 kello 07.11 (EEST)
replies: text: :::En halua tehdä tästä mitään keskinäistä kilpailua, mutta kysyn mielenkiinnosta, että miksi pidit tätä mielestäni kattavampaa artikkelia puolestaan ainoastaan lupaavana? Enkä puhu nyt sinusta, mutta välillä tuntuu ihan yleisesti, että lupaavan ja hyvän kriteerit elävät omaa elämäänsä. --Kärrmes (keskustelu) 25. elokuuta 2023 kello 14.06 (EEST)
replies: text: ::::Niinhän ne elävät, koska me olemme kuitenkin amatöörejä. Kunnon rajoja varten tarvittaisiin oikeasti jonkinlainen alakohtainen asiantuntijapaneeli. Väitän myös, että aloittajan ehdotus on usein varsin määräävä tekijä. Kun sanotaan siinä, että olisiko lupaava, niin vastataan ehkä vain tuohon kysymykseen. --PtG (keskustelu) 9. syyskuuta 2023 kello 23.15 (EEST)

text: Kannatan hyväksi eikä mielestäni kukaan varsinaisesti vastusta. Joten merkitään. --PtG (keskustelu) 1. lokakuuta 2023 kello 21.49 (EEST)
</div>
thread_title:  Laatuarviointi